ΕΝΙΑΙΟ ΣΩΜΑΤΕΙΟ ΕΡΓΑΖΟΜΕΝΩΝ Γ.Ν.ΚΕΡΚΥΡΑΣ

Κέρκυρα 1/4/2022

ΔΕΛΤΙΟ ΤΥΠΟΥ

Μετά τα πρόστιμα στους εργαζόμενους με μεθοδευμένη απόφαση η διορισμένη διοίκηση του Νοσοκομείου Κέρκυρας έσπευσε σε έκτακτο ΔΣ στις 29/3 την επιστροφή των ιδιωτικών συνεργείων στον καθαρισμό.

Εύλογο λοιπόν είναι να μας δημιουργούνται ερωτήματα. :

- Ενώ δεν έχει επίσημα ανακοινωθεί η απόφαση της εκδίκασης των ενστάσεων όλων των ενδιαφερομένων για την καθαριότητα

- Ενώ στις 29/3 ενημερώθηκε η διοίκηση για την κατάθεση ασφαλιστικών μέτρων από τον δικηγόρο των εργαζομένων της καθαριότητας

- Ενώ γνώριζε στις 30/3 στη βουλή θα συζητείται και θα ψηφιζόταν η τροπολογία για τρίμηνη παράταση όλων των εργαζομένων με σύμβαση ΙΔΟΧ όπου ανήκει το προσωπικό της φύλαξης, σίτισης, καθαριότητας.κλπ...

Η Διοίκηση συγκαλεί έκτακτο ΔΣ και με πλειοψηφική απόφαση κάνει ανάθεση του καθαρισμού σε ιδιωτικό συνεργείο, τυχαία; επιστροφή σε εργασιακές σχέσεις του παρελθόντος "!!!

Ποιά είναι η οικονομοτεχνική μελέτη που έχει γίνει ώστε να γνωρίζουμε το πραγματικό όφελος για τον ίδιο τον προϋπολογισμό του νοσοκομείου και για πιο λόγο δεν δόθηκε στους εργαζόμενους.

Σύμφωνα με την απόφαση του ΔΣ στις 29/3 το κόστος που θα δοθεί στον ιδιώτη για τρεις μήνες αγγίζει το ποσό των 235.290 € χωρίς φυσικά τα απαιτούμενα υλικά καθαριότητας.

Κατά την διοίκηση εκεί υπάρχουν χρήματα για να σκορπίσει σε ιδιώτες!!!

Δεν αποδεχόμαστε τέτοιες αποφάσεις και τις καταδικάζουμε

Το σωματείο εργαζομένων του Νοσοκομείου Κέρκυρας συμπαραστέκεται δίπλα στους εργαζόμενους της καθαριότητας και αγωνιζόμαστε μαζί για αξιοπρεπείς μισθούς και κατ' επέκταση εργασία.

Καταδικάζουμε κάθε μορφή ιδιωτικοποίησης και παλεύουμε για την κατοχύρωση των δικαιωμάτων των εργαζομένων.

Θα παρακολουθούμε και θα είμαστε σε εγρήγορση σε οτιδήποτε χρειαστεί να πράξουμε ώστε οι συνάδελφοι - εργαζόμενοι 34 οικογένειες να μην βρεθούν στο δρόμο !!

 ΔΣ